# Ipiranga

El rierol Ipiranga és un curs d'aigua del Brasil. Es troba a l'estat de São Paulo, a la regió sud-est del país, 1.000 km al sud de la capital Brasilia.

## Descripció

Als voltants de l'Ipiranga creix principalment bosc caducifoli de fulla perenne. La zona és força densament poblada, amb 78 habitants per quilòmetre quadrat.
El clima és humit i subtropical i la temperatura mitjana anual és 20 °C. El temps mes més càlid és febrer, quan la temperatura mitjana és 24 °C, i el més fred és el juny, amb 17 °C. La precipitació mitjana anual és de 1.787 mil·límetres. El mes més humit és febrer, amb una mitjana de 273 mm de precipitació, i el més sec és l'agost, amb 41 mm de precipitació.
Diverses organitzacions treballen per reduir la contaminació del rierol provocat pels productes químics que hi aboquen diverses empreses, i que segons denuncien deixen el curs sense peixos sis mesos l'any.

## Història

Aquest rierol dona nom al Crit d'Ipiranga (en portuguès: Grito do Ipiranga), que correspon a la declaració d'Independència del Brasil pel Príncep Pere prop d'aquest indret, el 7 de setembre del 1822.
En aquell mateix indret, que avui forma part del Parc de la Independència de la ciutat de São Paulo, s'aixeca el Monument a la Independència del Brasil. A més de recordar els fets ocorreguts el 1822, acull la cripta on reposen les restes de l'emperador Pere I (1798-1834) i les seves dues esposes, Maria Leopoldina d'Àustria (1797-1826) i Amàlia de Leuchtenberg (1812-1873).
L'Ipiranga és mencionat en el primer vers de l'Himne Nacional Brasiler: Ouviram do Ipiranga às margens plácidas / De um povo heróico o brado retumbante (Van sentir de l'Ipiranga, als marges plàcids / d'un poble heroic, el bram retrunyent").

## Referències

* 1 2 «NASA Earth Observations Data Set Index» (en anglès). NASA. Arxivat de l'original el 2020-05-10. [Consulta: 30 gener 2016].
* ↑ «NASA Earth Observations: Land Cover Classification» (en anglès). NASA. Arxivat de l'original el 2024-05-27. [Consulta: 8 setembre 2022].
* ↑ Inglez Souza, Julio Seabra; Mendes Peixoto, Aristeu; Ferraz de Toledo, Francisco. «Jardim Botânico de São Paulo». A: Enciclopédia agrícola brasileira: I-M (en portuguès brasiler). EdUSP, 1995. ISBN 978-85-314-0719-2. Arxivat 2024-05-27 a Wayback Machine.
* ↑ «NASA Earth Observations: Population Density» (en anglès). NASA. Arxivat de l'original el 2016-02-09.
* ↑ Peel, M. C.; Finlayson, B. L.; McMahon, T. A. «Updated world map of the Köppen-Geiger climate classification» (en anglès). Hydrology and Earth System Sciences, 11, 5, 11-10-2007, pàg. 1633–1644. Arxivat de l'original el 2022-01-16. DOI: 10.5194/hess-11-1633-2007. ISSN: 1607-7938 [Consulta: 8 setembre 2022].
* ↑ «NASA Earth Observations: Rainfall (1 month - TRMM)» (en anglès). NASA. Arxivat de l'original el 2020-05-11. [Consulta: 30 gener 2016].
* ↑ Pereira Portuguez, Anderson. Geografía Humana Del Bajo Río Doce (en castellà). Clube de Autores, 2010-04-07, p. 216. ISBN 978-85-910584-1-9. Arxivat 2024-05-27 a Wayback Machine.
* ↑ Larané, André. «7 setembre 1822 - Le Brésil se libère en douceur» (en francès). Herodote, 07-09-2020. Arxivat de l'original el 2019-08-23. [Consulta: 23 agost 2019].
* ↑ Marimon i Riutort, Antoni; Santacreu Soler, José Miguel. Historia contemporánea de América (en castellà). Universitat de València, 2015-05-16, p. 68. ISBN 978-84-370-8941-6. Arxivat 2024-05-27 a Wayback Machine.
* ↑ «Cripta Imperial» (en portuguès brasiler). Museu da Cidade de São Paulo. Arxivat de l'original el 2024-05-27. [Consulta: 8 setembre 2022].
* ↑ «Hino Nacional» (en portuguès). Presidência da República. Arxivat de l'original el 2024-05-27. [Consulta: 8 setembre 2022].

## Enllaços externs

* Riu Ipiranga a GeoNames (anglès)